Brei 10 uit 10 saam met die vrouekeur-reeksdeur Christa Swanepoel Met die resessie in volle swang en handewerk se groeiende gewildheid, stel LAPA in samewerking met Vrouekeur ‘n bekostigbare reeks breiboekies bekend. Die reeks bestaan uit 10 boekies van 10 patrone elk in ‘n spesifieke tema. Brei saam met Vrouekeur bied handige wenke en inligting soos algemene benodigdhede, hoe om steke met die duimmetode op te stel, naaldgroottes en afkortings. Al die patrone is met Saprotex-breidraad geberei en is landwyd beskikbaar. Van Vrouekeur se gewildste patrone is in die boekies opgeneem, maar die meerderheid is splinternuut. Beslis ‘n breibononza vir die ywerige breier. Die tien boekies in die reeks is: 1. Sjaals en serpe 2. Babatruie 3. Manstruie 4. Musse 5. Meisietruie Die volgende vyf sal Augustus verskyn: 6. Huis en dekor 7. Babakomberse 8. Bykomstighede 9. Seuntjietruie 10. Vrouetruie Oor die Outeur: Christa Swanepoel is Vrouekeur se hoofsubredakteur en gesondheidsskrywer, ma van vier volwasse kinders en twee kleinkinders en ook predikantsvrou in Pretoria. Met soveel ysters in die vuur span sy met hierdie boekies haar stokperdjie in wat sy vir ontspanning beoefen om ander te begeester om ook die breipenne op te neem en kreatief te raak. Uitgewer: LAPA uitgewers prys: R60-00* *Prys onderhewig aan verandering